
[bookmark: References]Законодателна резолюция на Европейския парламент от 17 декември 2024 г. относно предложението за регламент на Европейския парламент и на Съвета за изменение на Регламент (ЕС) 2023/1115 по отношение на разпоредбите, свързани с датата на прилагане (COM(2024)0452 – C10-0119/2024 – 2024/0249(COD))

[bookmark: TextBodyBegin]Европейският парламент,
–	като взе предвид предложението на Комисията до Парламента и до Съвета (COM(2024)0452),
[bookmark: _GoBack]–	като взе предвид член 294, параграф 2 и член 192, параграф 1 от Договора за функционирането на Европейския съюз, съгласно които Комисията е внесла предложението в Парламента (C10‑0119/2024),
–	като взе предвид член 294, параграф 3 от Договора за функционирането на Европейския съюз,
–	като все предвид становището на Европейския икономически и социален комитет от 23 октомври 2024 г.[footnoteRef:1], [1:  	Все още непубликувано в Официален вестник. ] 

–	след консултация с Комитета на регионите,
–	като взе предвид временното споразумение, одобрено от компетентната комисия съгласно член 74, параграф 4 от своя Правилник за дейността, и поетия с писма от 16 октомври 2024 г. и 4 декември 2024 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид членове 60 и 170 от своя Правилник за дейността,
1.	приема изложената по-долу позиция на първо четене[footnoteRef:2]; [2:  	Тази позиция заменя измененията, приети на 14 ноември 2024 г. (Приети текстове, P10_TA(2024)0031).] 

2.	приема за сведение изявлението на Комисията, приложено към настоящата резолюция;
3.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
4.	възлага на своя председател да предаде позицията на Парламента съответно на Съвета и на Комисията, както и на националните парламенти.








P10_TC1-COD(2024)0249
Позиция на Европейския парламент, приета на първо четене на 17 декември 2024 г. с оглед на приемането на Регламент (ЕС) 2024/... на Европейския парламент и на Съвета за изменение на Регламент (ЕС) 2023/1115 по отношение на разпоредбите, свързани с датата на прилагане
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС) 2024/3234.)


ПРИЛОЖЕНИЕ КЪМ ЗАКОНОДАТЕЛНАТА РЕЗОЛЮЦИЯ
[bookmark: DocEPLastPosition]Изявление на Комисията по повод на приемането на Регламент (ЕС) 2024/3234 на Европейския парламент и на Съвета от 19 декември 2024 г. за изменение на Регламент (ЕС) 2023/1115 по отношение на разпоредбите, свързани с датата на прилагане[footnoteRef:3] [3:  	ОВ L, 2024/3234, 23.12.2024 г., ELI: http://data.europa.eu/eli/reg/2024/3234/oj.] 

Комисията запазва ангажимента си да облекчи тежестта за предприятията, като намали административните изисквания и премахне ненужната бюрокрация. 
За да бъде постигната тази цел по отношение на Регламент (ЕС) 2023/1115, Комисията ще предостави допълнителни разяснения и ще потърси допълнителни възможности за опростяване, както и ще рационализира задълженията за докладване и документиране, за да ги сведе до необходимия минимум, в пълно съответствие с целите на регламента. Поради това и за да се справи с тези проблеми, Комисията ще публикува актуализация на насоките и на често задаваните въпроси. Комисията също така ще продължи да реагира на обратната информация от заинтересованите страни и държавите членки, да подпомага търговците и операторите при изпълнението, по-специално по отношение на задължението за представяне на декларации за надлежна проверка по цялата верига за създаване на стойност. 
За да могат търговците и операторите — в сътрудничество с компетентните органи — да бъдат в състояние да изпълняват изискванията на регламента, Комисията отдава приоритет на привеждането в действие на информационната система. Категоризацията на риска също е от ключово значение, за да се гарантира предвидимост при прилагането на регламента за операторите, търговците, държавите производителки и компетентните органи. Комисията е твърдо ангажирана да гарантира, че и информационната система, и предложението относно класификацията на риска ще бъдат на разположение възможно най-скоро и не по-късно от шест месеца преди регламентът да започне да се прилага. 
В рамките на общия преглед на регламента, очакван не по-късно от 30 юни 2028 г., Комисията ще анализира, когато е целесъобразно въз основа на оценка на въздействието, допълнителни мерки за опростяване и намаляване на административната тежест. Този анализ ще обхване необходимостта и осъществимостта на по-облекчените изисквания по отношение на снабдяването от държави и части от тях, които са постигнали положителни резултати в съответствие с целите на регламента.

